คือ เป็นคนเลือดใบ้อ่าค่ะ ปกติเป็นคนประจำเดือนมาไม่ตรงกันค่ะแต่ล่ะเดือน บางเดือนก็มาต้นเดือน บางเดือนก็มากลางเดือน บางเดือนก็มาซะท้ายเดือนบางที มาแบบท้ายดือนทบไปเดือนหน้าก็เคยค่ะ ละเคยมีแบบว่า มา 2 ครั้งต่อเดือนก็เคยนะคะ แต่น้อยมาก ไม่เกิน 3-4 ครั้งค่ะตั้งแต่เป็นประจำเดือนมา จนมาเดือน ก.ค. ค่ะ คือ เป็นประจำเดือนไปแล้วช่วงวันที่ 3-7 ค่ะ ละก็มีอะไรกะแฟนไปช่วงวันที่ 18 กินยาคุมฉุกเฉินค่ะ 1 กล่อง จากนั้น ช่วงวันที่ 24-26 ประจำเดือนก็มาอีกอ่าค่ะ (เราก็ไม่ได้คิดอะไร) จนไปมีอะไรกันแฟนช่วงวันที่ 1 ส.ค. (อีกรอบค่ะ) ละคือกินยาคุมฉุกเฉินไปอีก 1 กล่อง เป็น 2 กล่อง ละตอนนี้ล่าสุดเลยค่ะ ประจำเดือนมาวันที่ 6 ส.ค. รวมเป็นประจำเดือนมาในวันที่ห่างไปไม่นาน 3 ครั้ง อ่าค่ะ คือมาติดๆกันเลยค่ะ อยากทราบว่าเป็นเพราะยาคุมที่กินไป หรือร่างกายเราผิดปกติอ่าคะ
สวัสดีค่ะ ประจำเดือนปกติควรจะมาทุกเดือน ห่างกันประมาณ 22-35 วันนับจากรอบก่อน การที่ประจำเดือนมากระปริดกระปรอย มาเกิน 2 ครั้งใน 1 เดือน ห่างกันน้อยกว่า 22 วัน ดังกล่าวมานั้น จึงอาจจะมีความผิดปกติต่างๆที่เป็นไปได้เช่น การติดเชื้อหรือมีเนื้องอกของอวัยวะสืบพันธุ์ ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ ฮอร์โมนจากรังไข่ไม่สมดุล เป็นต้นการใช้ยาคุมฉุกเฉินบ่อยๆนั้น นอกจากจะลดประสิทธิภาพของยาเองแล้ว ยังทำให้้เกิดผลข้างเคียงได้มากขึ้น โดยเฉพาะเรื่องเลือดออกผิดปกติทางช่องคลอดแนะนำการใส่ถุงยางอนามัยเพื่อป้องกันขณะมีเพศสัมพันธ์ ถ้าเลือดออกมากผิดปกติ ออกกระปริดกระปรอยเยอะ ควรงดการมีเพศสัมพัันธ์ ซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ 10-14 วันหลังปฏิสนธิ หากตั้งครรภ์แต่มีเลือดออก ควรรีบไปพบแพทย์ เพราะอาจเป็นภาวะแทรกซ้อนจากการตั้งครรภ์ได้ หรือหากไม่ตั้งครรภ์ แต่มีเลือดออกผิดปกติทางช่องคลอด ก็ควรไปพบแพทย์เพื่อหาสาเหตุที่แน่ชัดต่อไป